
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 879 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της υπ’ αριθμ. 1695/29.4.1999 από¬ 
φασης «Περί κήρυξης αναδασωτέας εκτάσεως» 
355,384 στρ. στις θέσεις «Πάτημα Δήμογλη, Ψω¬ 
ρίλα, Φλόγα, ΕΔΕΣ» Δήμου Αχαρνών Νομού Αττι¬ 
κής (Φ.Ε.Κ. 403/Δ710.6.1999) λόγω πυρκαγιάς για 
έκταση 0,200 στρ. στη θέση «Ψωρίλα-Φλόγα» του 


Δήμου Αχαρνών. 1 

Επικύρωση έκθεσης καθορισμού των ορίων του αιγι- 
αλού, παραλίας και παλαιού αιγιαλού, στην περι¬ 
οχή «Φαναράκι», Δήμου Μούδρου, Ν. Λήμνου, Νο¬ 
μού Λέσβου. 2 

Καθορισμός των ορίων αιγιαλού και παραλίας στην 
θέση «ΑΓΙΟΣ ΝΙΚΟΛΑΟΣ» του Δήμου Αίγιου, Νο¬ 
μού Αχαΐας. 3 


ΑΠΟΦΑΣΕΙ Σ 

Αριθμ. 2789 (1) 


Μερική ανάκληση της υπ’ αριθμ. 1695/29.4.1999 απόφα¬ 
σης «Περί κήρυξης αναδασωτέας εκτάσεως» 355,384 
στρ. στις θέσεις «Πάτημα Δήμογλη, Ψωρίλα, Φλόγα, 
ΕΔΕΣ» Δήμου Αχαρνών Νομού Αττικής (Φ.Ε.Κ. 403/ 
Δ'/10.6.1999) λόγω πυρκαγιάς για έκταση 0,200 στρ. 
στη θέση «Ψωρίλα-Φλόγα» του Δήμου Αχαρνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Εχοντας υπόψη: 

1. Τις διατάξεις: 

α) Του άρθρου 117 παρ 3 του Συντάγματος της Ελ¬ 
λάδος. 

β) Του άρθρου 1 του ν. 3200/1955 «περί διοικητικής 
αποκεντρώσεως» όπως αυτές τροποποιήθηκαν μετα¬ 
γενέστερα. 

γ) Του άρθρου 7 του ν. 2503/1997 «Διοίκηση, οργάνωση, 
στελέχωση της Περιφέρειας κλπ». 

δ) Του ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας» και ειδι¬ 
κότερα: 

δα) Του άρθρου 41 παρ. 1. 

δβ) Του άρθρου 38 παρ. 1. 

δγ) Των άρθρων 43 και 44. 

ε) Του ν. 3208/2003. 


2 Οκτωβρίου 2006 

2. Την υπ’ αριθμ. 1099/26.10.2004 διαταγή του Υπουργού 
Αγρ. Ανάπτυξης και Τροφίμων. 

3. Την υπ’ αριθμ. 1695/29.4.1999 (Φ.Ε.Κ. 403/Δ710.6.1999) 
απόφασή μας «Περί κήρυξης αναδασωτέας εκτάσεως» 
355,384 στρ. στις θέσεις «Πάτημα Δήμογλη, Ψωρίλα, 
Φλόγα, ΕΔΕΣ» Δήμου Αχαρνών Νομού Αττικής, εξαιτίας 
πυρκαγιάς. 

4. Την υπ’ αριθμ. 2799/99/3.1.2000 Πράξη Χαρακτηρι¬ 
σμού του Δασάρχη Πάρνηθας και την υπ’ αριθμ. 30/2005 
οριστική και τελεσίδικη απόφαση της Α/θμιας Επιτροπής 
Επίλυσης Δασικών Αμφισβητήσεων Ανατ. Αττικής με την 
οποία η έκταση (0,200 στρ.) που συμπεριλαμβάνεται 
στην ανωτέρω πράξη χαρακτηρισμού κρίθηκε με την 
ενδικοφανή διαδικασία του άρθρου 14 του ν. 998/1979 
ως μη δασική της παρ. 6α άρθρου 3 του ν. 998/1979. 

5. Το υπ’ αριθμ. 220/24.1.2006 έγγραφο της Δ/νσης Δα¬ 
σών Ανατ. Αττικής με το οποίο βεβαιώνεται ότι η ανω¬ 
τέρω υπ’ αριθμ. 30/2005 απόφαση της Α/θμιας Ε.Ε.Δ.Α. 
κατέστη οριστική και τελεσίδικη. 

6. Τις διατάξεις ειδικότερα του ν. 3208/2003 άρθρ. 21 
παρ. 2 σύμφωνα με τις οποίες, εκτάσεις που έχουν κρι- 
θεί με τη διαδικασία του άρθρου 14 του ν. 998/1979 ως 
μη δασικές, δεν υπάγονται στις διατάξεις του Δασικού 
Κώδικα, τυχόν δε αποφάσεις με τις οποίες οι εν λόγω 
εκτάσεις κηρύχθηκαν αναδασωτέες, αίρονται υποχρε¬ 
ωτικά, με πράξη του αρμόδιου οργάνου. 

7. Την υπ’ αριθμ. 2170/14.6.2006 πρόταση του Δασαρ¬ 
χείου Πάρνηθας με την οποία σύμφωνα με τα ανω¬ 
τέρω, προτείνεται η μερική ανάκληση της υπ’ αριθμ. 
1695/29.4.1999 (Φ.Ε.Κ. 403/Δ710.6.1999) απόφασης μας 
«Περί κήρυξης αναδασωτέας εκτάσεως» 355,384 στρ. 
ευρισκόμενης στις θέσεις «Πάτημα Δήμογλη, Ψωρίλα, 
Φλόγα, ΕΔΕΣ» Δήμου Αχαρνών Νομού Αττικής εξαιτί¬ 
ας πυρκαγιάς και συγκεκριμένα για έκταση 0,200 στρ., 
όπως αυτή απεικονίζεται στο συνοδεύον την ανωτέρω 
πρόταση του Δασαρχείου Πάρνηθας απόσπασμα χάρ¬ 
τη ΓΥΣ υπ’ αριθμ. φύλλου 6435/6 κλίμακας 1:5000 με 
στοιχεία οριογραμμής 1, 2, 3,1 και με κίτρινο χρωματι¬ 
σμό, η οποία περιλαμβάνεται εντός των ορίων της ως 
άνω απόφασης κήρυξης και η οποία έκταση των 0,200 
στρ. περιλαμβάνεται στην έκταση των 3,750 στρ. για 
την οποία εκδόθηκε η υπ’ αριθμ. 2799/99/3.1.2000 πρά¬ 
ξη χαρακτηρισμού του Δασάρχη Πάρνηθας. Η ως άνω 
πράξη ακυρώθηκε εν μέρει και συγκεκριμένα για την ως 
άνω έκταση των 0,200 στρ. σύμφωνα με την υπ’ αριθμ. 

30/2005 οριστική και τελεσίδικη απόφαση της Α'/θμιας 
Επιτροπής Επίλυσης Δασικών Αμφισβητήσεων Ανατ. 
Αττικής και με την οποία απόφαση η έκταση αυτή των 
0,200 στρ., χαρακτηρίστηκε ως αγροτική της παρ. 6 α 
του άρθρου 3 του ν. 998/1979, γεγονός που κατέστησε 
την πιο πάνω απόφαση κήρυξης ανακλητέα μερικώς 
και συγκεκριμένα για την έκταση των 0,200 στρ. ως 
εκδοθείσα κατά πλάνη περί τα πραγματικά και νομικά 
δεδομένα. 

8. Τις γενικές διατάξεις του διοικητικού δικαίου περί 
ανάκλησης των πράξεων της διοίκησης που έχουν εκ- 
δοθεί κατά πλάνη περί τα πραγματικά και νομικά δε¬ 
δομένα, αποφασίζουμε: 

Ανακαλούμε μερικώς την υπ’ αριθμ. 1695/29.4.1999 
(Φ.Ε.Κ. 403/Δ'/10.6.99) απόφαση μας «Περί κήρυξης ανα¬ 
δασωτέας εκτάσεως» 355,384 στρ. στις θέσεις «Πάτημα 
Δήμογλη, Ψωρίλα, Φλόγα, ΕΔΕΣ» Δήμου Αχαρνών Νομού 
Αττικής για την έκταση των 0,200 στρ. για την οποία 
ισχύει η υπ’ αριθμ. 2799/99/3.1.2000 Πράξη Χαρακτηρι¬ 
σμού του Δασάρχη Πάρνηθας, όπως οριστικοποιήθηκε 


τελεσίδικα με την υπ’ αριθμ. 30/2005 απόφαση της Α'/ 
θμιας Ε.Ε.Δ.Α. Ανατ. Αττικής, εκδοθείσα κατ’ εφαρμογή 
του άρθρου 14 του ν. 998/1979 βάσει της οποίας η έκτα¬ 
ση αυτή κρίθηκε ως μη δασική της παρ. 6α του άρθρου 
3 του ν. 998/1979 οριστικά και αμετάκλητα σύμφωνα με 
το σκεπτικό της παρούσας και επομένως η ως άνω από¬ 
φαση μας απώλεσε την αιτιολογική της βάση εκδοθείσα 
κατά πλάνη περί τα πραγματικά και νομικά δεδομένα, 
ως προς την ανωτέρω έκταση των 0,200 στρ. 

Η έκταση των 0,200 στρ. για την οποία ανακαλείται η 
κήρυξη της αναδάσωσης απεικονίζεται με τα στοιχεία 
οριογραμμής «1,2, 3,1» στο προσαρτημένο αναπόσπαστα 
στην παρούσα απόσπασμα πινακίδας ΓΥΣ φύλλο 6435/6 
κλίμακας 1:5000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 21 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ.1414 (2) 

Επικύρωση έκθεσης καθορισμού των ορίων του αιγι- 
αλού, παραλίας και παλαιού αιγιαλού, στην περιο¬ 
χή «Φαναράκι», Δήμου Μούδρου, Ν. Λήμνου, Νομού 
Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 2, 3,4 και 5 του ν. 2971/2001 
(Φ.Ε.Κ. 285/τ.Α7ΐ9.12.2001) «Αιγιαλός, παραλία και άλλες 
διατάξεις». 

2. Τις διατάξεις του άρθρου 2 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 1 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, 
ν. 2026/1992 και π.δ. 97/1993. 

4. Τις διατάξεις του άρθρου 9 του π.δ. 551/1988 «Οργά¬ 
νωση Νομαρχιών - Οργάνωση Οικονομικών Υπηρεσιών» 
(Φ.Ε.Κ. 259 τ.Α'). 

5. Τ ις διατάξεις του άρθρου 3 του ν. 2218/1994 «περί ίδρυ¬ 
σης Νομαρχιακής Αυτοδιοίκησης κλπ.» (Φ.Ε.Κ. 90 τ.Α'). 

6. Τις διατάξεις του άρθρου 14 του ν. 2399/1996 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (Φ.Ε.Κ. 90 τ.Α'), 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητες τους περιήλθαν στο 
Γενικό Γραμματέα Περιφέρειας. 

7. Τ ις διατάξεις των παρ 2 και 6 του άρθρου 1 του ν. 
2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (Φ.Ε.Κ. 107/Α'), σύμφωνα με τις 
οποίες οι Περιφερειακές Υπηρεσίες του Υπουργείου 
Οικονομικών, που συγκροτούσαν την Περιφερειακή Δι¬ 
οίκηση του Νομού ή της Νομαρχίας, δεν υπήχθησαν 
στην ενιαία οργανική μονάδα της Περιφέρειας, ούτε 
καταργήθηκαν, αλλά αποτελούν από 1.9.1997 Υπηρεσίες 
του Υπουργείου Οικονομικών. 

8. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1-9-1997 στον Υπουργό Οικονομικών. 

9. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
Β' 1432) κοινή Απόφαση του Πρωθυπουργού και του 
Υπουργού Οικονομίας και Οικονομικών για τον καθο¬ 
ρισμό αρμοδιοτήτων των Υφυπουργών Οικονομίας και 
Οικονομικών, όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (ΦΕΚ 204/13.2.2006 τ.Β') όμοια. 

10. Τις διατάξεις του άρθρου 46 παρ 21 του ν. 3220/2004 
- Φ.Ε.Κ.15/28.1.2004 τ.Α' δυνάμει των οποίων οι αρμοδιότη¬ 
τες του Υπουργού Οικονομίας και Οικονομικών οι οποίες 
ανήκαν ή είχαν μεταβιβαστεί στους Νομάρχες μέχρι την 
έναρξη λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ 2 του άρθρου 39 
του ν. 2218/1994, περιέρχονται στον Γενικό Γραμματέα 
της Περιφέρειας, εκτός των θεμάτων των Υ.Δ.Ε. 


11. Την υπ’ αριθμ. 15542/1.4.2004 διαπιστωτική πράξη 
που δημοσιεύτηκε στο Φ.Ε.Κ. 93/2.4.2004 τ.Β' και με την 
οποία ορίστηκαν οι Γενικοί Γραμματείς Περιφερειών 
της Χώρας. 

12. Την από 3.4.2006'Εκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 
του αιγιαλού, παραλίας και παλαιού αιγιαλού, στην περι¬ 
οχή «Φαναράκι», Δήμου Μούδρου, Ν. Λήμνου, Νομού Λέ¬ 
σβου, καθώς επίσης και το κτηματογραφικό - υψομετρικό 
διάγραμμα του Μιχάλη Χατζέλη, Τοπογράφου Μηχανι¬ 
κού, κλίμακας 1:500, που συντάχθηκε τον Μάιο του 2005, 
ελέγχθηκε και θεωρήθηκε την 7.6.2005 για την ακρίβεια 
της αποτύπωσης από την Ελένη Μητρίτσα, Τοπογράφο 
Μηχανικό της Κτηματικής Υπηρεσίας Λέσβου. 

13. Τα υπ’ αριθμ.: α) Φ.544.5/220/04/Σχ.296/5.3.2004 και 
β) Φ. 544.5/1380/05/Σχ. 10249/14.12.2005 έγγραφα του 
ΓΕΝ., με τα οποία προτείνονταν παλαιός αιγιαλός, ο 
οποίος και καθορίστηκε από την κατά νόμον Επιτροπή 
και εφαρμόστηκε στο συνημμένο τοπογραφικό διάγραμ¬ 
μα, αποφασίζουμε: 

Επικυρώνουμε την από 3.4.2006'Εκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων του αιγιαλού, παραλίας και παλαιού 
αιγιαλού, στην περιοχή «Φαναράκι», Δήμου Μούδρου, ν. 
Λήμνου, Νομού Λέσβου, καθώς επίσης και το κτηματο- 
γραφικό - υψομετρικό διάγραμμα του Μιχάλη Χατζέλη, 
Τοπογράφου Μηχανικού, κλίμακας 1:500, που συντά¬ 
χθηκε τον Μάιο του 2005, ελέγχθηκε και θεωρήθηκε 
την 7.6.2005 για την ακρίβεια της αποτύπωσης από την 
Ελένη Μητρίτσα, Τοπογράφο Μηχανικό της Κτηματικής 
Υπηρεσίας Λέσβου. 

Στο τοπογραφικό αυτό διάγραμμα, καθορίστηκε από 
την αρμοδία Επιτροπή: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και σημεία 1, 2, 3, έως και 22. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή και σημεία 1', 2', 3' έως και 19'. 

γ) Ζώνη παραλίας πλάτους 10 μ. διότι δεν εξυπηρετού¬ 
νται οι σκοποί του άρθρου 1 παρ. 2 του ν. 2971/2001. 

δ) Η οριογραμμή του παλαιού αιγιαλού με μπλε συνεχή 
πολυγωνική γραμμή και σημεία 1", 2",.... έως και 6". 

Υπάρχουν κτίσματα εντός της ζώνης της παραλίας 
τα οποία δεν εξαιρούνται. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Μυτιλήνη, 27 Ιουνίου 2006 

Ο Γ ενικός Γ ραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 


ΕΚΘΕΣΗ 

Επιτροπής καθορισμού των ορίων του αιγιαλού, 
παραλίας και παλαιού αιγιαλού, στην περιοχή 
«Φαναράκι», Δήμου Μούδρου, Ν. Λήμνου, 

Νομού Λέσβου. 

Στη Μύρινα την 29.5.2006, η Επιτροπή καθορισμού αι- 
γιαλού και παραλίας που αποτελείται από τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο, 
β) Ελένη Μητρίτσα, ΠΕ/Α Μηχανικών, Τοπογράφο Μη¬ 
χανικό, υπάλληλο Κτηματικής Υπηρεσίας Λέσβου, ως 
μέλος, 

γ) Αλέξανδρο Σαπουντζή, Πλωτάρχη Λ.Σ., Λιμενάρχη 
Μύρινας, ως μέλος, 

δ) Παρασκευά Βασιλέλλη, Προϊστάμενο της Διεύθυν¬ 
σης Πολεοδομίας της Νομαρχιακής Αυτοδιοίκησης Λέ¬ 
σβου, ως μέλος, 

ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γενικής Γραμματείας της Περιφέ¬ 
ρειας Β. Αιγαίου, ως μέλος, 

και γραμματέα τον Γεώργιο Καραγιάννη, ΠΕ/Α Μηχα¬ 
νικών, υπάλληλο της Κτηματικής Υπηρεσίας Λέσβου, 
σύμφωνα με το άρθρο 3 του ν. 2971/19.12.2001 (Φ.Ε.Κ. 
285/19.12.2001 τ.Α'), που συγκροτήθηκε με την υπ’ αριθμ. 
772/30.3.2006 Απόφαση Γ.Γ. Περιφέρειας Βορείου Αιγαί¬ 
ου, αφού συγκλήθηκε με την υπ’ αριθμ. 1385/25.5.2006 
πρόσκληση του Προέδρου της, μετέβη επί τόπου στην 
προαναφερόμενη περιοχή την 29.5.2006. 

Η Επιτροπή λαμβάνοντας υπόψη: 

1) Την από 14.3.2003 αίτηση των Χρήστου Παπαδημη- 
τρίου και Δημήτριου Σαρόγλου, με την οποία ζητείται 
ο καθορισμός το πρώτον των ορίων του αιγιαλού και 
της παραλίας στην εν λόγω περιοχή. 

2) Την από 25.5.2006 αίτηση των ανωτέρω με την 
οποία αντικαθιστούν τον μελετητή του τοπογραφικού 
διαγράμματος. 

3) Τις από: α) 22.7.2003 και β) 7.6.2005 Εκθέσεις της 
κατά νόμον Επιτροπής καθορισμού. 

4) Τα: α) Φ.544.5/220/04/Σχ.296/5.3.2004 και Φ.544.5/ 
1380/05/Σχ. 10249/14.12.2005 έγγραφα του ΓΕΝ., με τα 
οποία προτείνονταν παλαιός αιγιαλός και άλλες δι¬ 
ορθώσεις, που έγιναν δεκτές από την κατά νόμον Επι¬ 
τροπή. 

5) Το κτηματογραφικό - υψομετρικό διάγραμμα του 
Μιχάλη Χατζέλλη, Τοπογράφου Μηχανικού, κλίμακας 
1:500. που συντάχθηκε τον Μάιο του 2005, ελέγχθηκε και 
θεωρήθηκε την 29.5.2006 για την ακρίβεια της αποτύ¬ 
πωσης από την Ελένη Μητρίτσα, Τοπογράφο Μηχανικό 
της Κτηματικής Υπηρεσίας Λέσβου. 

6) Τα στοιχεία καθορισμού αιγιαλού και παραλίας 
όπως ορίζονται λεπτομερώς στο άρθρο 9 του ν. 2971/ 
19.12.2001 (Φ.Ε.Κ. 285/19.12.2001 τ.Δ'): 

α) Την γεωμορφολογία του εδάφους, ότι δηλαδή η 
ακτή στο δυτικό τμήμα είναι ομαλή, αμμώδης χωρίς 
υψομετρική διαφορά και στο βόρειο είναι απόκρημνη 
με μεγάλη υψομετρική διαφορά. 

β) Το γεγονός ότι στον συγκεκριμένο χώρο αιγιαλού 
δεν υπάρχουν παράκτιοι φυσικοί πόροι. 

γ) Το γεγονός ότι η εν λόγω ακτή βρίσκεται στο στό¬ 
μιο του κόλπου Μούδρου και στο εσωτερικό αυτού και 
επηρεάζεται από ανέμους Βόρειους Βορειοδυτικούς, 
που φτάνουν έως και 7-8 μποφόρ. 


δ) Ότι ο πυθμένας στο δυτικό τμήμα είναι ομαλός και 
αμμώδης ενώ στο βόρειο τμήμα είναι απότομος σε μικρή 
σχετικά απόσταση από την ακτογραμμή. 

ε) Το ανάπτυγμα του κυματισμού, που είναι έντονο 
με Βόρειους, Βορειοδυτικούς ανέμους, με το ύψος των 
κυμάτων να κυμαίνεται από Τξ έως 2 Ίζ μέτρα. 

στ) Τη μη ύπαρξη τεχνικών έργων στην περιοχή. 

ζ) Το γεγονός ότι στην περιοχή δεν υπάρχουν εγκε¬ 
κριμένες χωροταξικές κατευθύνσεις, ούτε χρήσεις γης 
που επηρεάζουν την παράκτια ζώνη. 

η) Το ότι η συγκεκριμένη περιοχή δεν είναι υπό κτη- 
ματογράφηση. 

0) Το ότι στη συγκεκριμένη περιοχή δεν υπάρχει υφι¬ 
στάμενο Κτηματολόγιο και η περιοχή δεν έχει προκη¬ 
ρυχθεί από την «Κτηματολόγιο Α.Ε.». 

ι) Ότι στην περιοχή δεν υπάρχει ευπαθές οικοσύστημα 
ή προστατευόμενη περιοχή. 

Καθορίζει: 

Επί του παραπάνω τοπογραφικού διαγράμματος: 

1. Με συνεχή κόκκινη πολυγωνική γραμμή, την οριο- 
γραμμή του αιγιαλού, με κορυφές 1, 2, 3,... έως και 22. 

2. Με συνεχή κίτρινη πολυγωνική γραμμή, την οριο- 
γραμμή της παραλίας, με κορυφές 1', 2', 3', ...έως και 19', 
που έχει σταθερή απόσταση δέκα (10) μέτρων από την 
οριογραμμή του αιγιαλού, επειδή δεν εξυπηρετούνται οι 
σκοποί που αναφέρονται στο άρθρο 1 του ν. 2971/2001 
(Φ.Ε.Κ. 285/τ.Α"/19.12.20 01) «Αιγιαλός, παραλία και άλλες 
διατάξεις». 

3. Με συνεχή μπλε πολυγωνική γραμμή, την οριογραμ- 
μή του παλαιού αιγιαλού, με κορυφές Τ', 2", 3", ...έως 
και 5". 

4. Τα σημεία 1 και Φ ταυτίζονται με τα σημεία Π1 και ΠΊ 
αντίστοιχα του όμοροι) καθορισμένου αιγιαλού που κα¬ 
θορίστηκε με την υπ’ αριθμ. 1050076/4524/Β0010/7.6.2001 
Απόφαση - Φ.Ε.Κ. 486/28.6.2001 τ.Δ'. 

4. Υπάρχουν κτίσματα εντός της ζώνης της παρα¬ 
λίας. 

5. Η εξάρτηση έγινε από το κρατικό τριγωνομετρικό 
δίκτυο. 

Η Επιτροπή 
Ο Πρόεδρος 

ΣΠΥΡΙΔΩΝ ΚΑΡΔΑΚΑΡΗΣ 
Τα Μέλη 

ΕΛΕΝΗ ΜΗΤΡΙΤΣΑ 
ΑΛΕΞΑΝΔΡΟΣ ΣΑΠΟΥΝΤΖΗΣ 
ΠΑΡΑΣΚΕΥΑΣ ΒΑΣΙΛΕΛΛΗΣ 
ΕΥΣΤΡΑΤΙΟΣ ΔΟΥΛΔΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 5852 

Καθορισμός των ορίων αιγιαλού και παραλίας στην 
θέση «ΑΓΙΟΣ ΝΙΚΟΛΑΟΣ» του Δήμου Αιγίου, Νομού 
Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 2,3,4 και 5 του ν. 2971/2001 
(Φ.Ε.Κ. 285/τ.Α7ΐ9.12.2001) «Περί αιγιαλού και παραλίας». 

2. Τις διατάξεις του άρθρου 5 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 347/1986, ν. 2026/1992 και 
π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λ.π.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής-αντικειμενοποί- 
ηση του φορολογικού ελέγχου και άλλες διατάξεις» 
(Φ.Ε.Κ. 15/τ.Α'/28.1.2004), με την οποία ορίζεται ότι από 
10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ.2 του 
άρθρου 39 του ν. 2218/1994, περιέρχονται στον Γενικό 
Γραμματέα της Περιφέρειας. 

5. Την υπ’ αριθμ. 11405 /6.92004 απόφαση του Γ ενικού Γ ραμ¬ 
ματέα που ορίζει την Δ.Δ.Ε ως αρμόδια Διεύθυνση για την 
μελέτη και εισήγηση θεμάτων αιγιαλού και παραλίας . 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

Την υπ’ αριθμ. 37930/ΔΙΟΕ 1264/14.10.2005 (ΦΕΚ Β' 1432) 
κοινή Απόφαση του Πρωθυπουργού και του Υπουργού 
Οικονομίας και Οικονομικών για τον καθορισμό 
αρμοδιοτήτων των Υφυπουργών Οικονομίας και 
Οικονομικών, όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (ΦΕΚ 204/13.2.2006 τ.Β') όμοια. 

7. Την από 20.1.2006 έκθεση της κατά το άρθρο 3 
του ν. 2971/2001 αρμόδιας Επιτροπής καθορισμού των 
ορίων του αιγιαλού και της παραλίας στην θέση «ΑΓΙΟΣ 
ΝΙΚΟΛΑΟΣ» του Δήμου Αιγίου, Νομού Αχαΐας. 

8. Το τοπογραφικό διάγραμμα το οποίο συντάχθηκε σε 
κλίμακα 1:500 τον Οκτώβριο 2004 από τον Τοπογράφο 
Μηχανικό Απόστολο Λιόγκα, σε μια πινακίδα, και όπως 
αυτό ελέγχθηκε δειγματοληπτικά στο πεδίο και θεωρή¬ 
θηκε στις 27.6.2005 από την Τοπογράφο Μηχανικό της 
Κτηματικής Υπηρεσίας Ν. Αχαΐας Κατερίνα Πορφυρή. 

9. Την σύμφωνη γνώμη του Γενικού Επιτελείου Ναυ¬ 
τικού που διατυπώθηκε στο υπ’ αριθμ. 544.5/581/06/ 
Σ.8949/1.6.2006 έγγραφό του, αποφασίζουμε: 

Επικυρώνουμε την από 20.1.2006 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων αιγιαλού και παραλίας στην θέση «ΑΓΙ¬ 
ΟΣ ΝΙΚΟΛΑΟΣ» του Δήμου Αιγίου, Νομού Αχαΐας καθώς 
και το τοπογραφικό διάγραμμα το οποίο συντάχθηκε σε 
κλίμακα 1:500 τον Οκτώβριο 2004 από τον Τοπογράφο 
Μηχανικό Απόστολο Λιόγκα, σε μια πινακίδα, και όπως 
αυτό ελέγχθηκε δειγματοληπτικά στο πεδίο και θεω¬ 
ρήθηκε, σύμφωνα με το άρθρο 4 του ν. 2971/2001, στις 


20-1-2006 από την Τοπογράφο Μηχανικό της Κτηματικής 
Υπηρεσίας Ν. Αχαΐας Κατερίνα Πορφύρη. 

Στο τοπογραφικό αυτό διάγραμμα καθορίσθηκε η 
οριογραμμή του αιγιαλού με κόκκινη συνεχή πολυγω¬ 
νική γραμμή με στοιχεία 1, 2, 3,.11. και η οριογραμμή 

της παραλίας με κίτρινη συνεχή πολυγωνική γραμμή με 
στοιχεία Τ, 2', 3',., 1Τ. 

Καθορίζεται ζώνη παραλίας πλάτους 10 μέτρων για 
όλο το μήκος της ακτής για την εξυπηρέτηση των σκο¬ 
πών της παραγράφου 2 του άρθρου 1 του ν. 2971/2001. 

Από τη ζώνη της παραλίας δεν εξαιρούνται κτίσματα 
και περιφράξεις. 

Η Κτηματική Υπηρεσία Αχαΐας στην οποία κοινο¬ 
ποιείται η παρούσα απόφαση, παρακαλείται για την 
άμεση αποστολή της Έκθεσης της Επιτροπής και του 
Τοπογραφικού διαγράμματος στο Δήμο Αιγίου για την 
ανάρτηση του (Γνωμοδότηση υπ’ αριθμ. 562/2005 του 
Νομικού Συμβουλίου του Κράτους). 

Η απόφαση αυτή με την έκθεση της επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Πάτρα, 20 Ιουλίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


ΕΚΘΕΣΗ 

Της επιτροπής καθορισμού των οριογραμμών αιγιαλού 
και παραλίας, που συγκροτήθηκε με την υπ’ αριθμ. 
3389/18.4.2005 απόφαση του Γ ενικού Γ ραμματέα της 
Περιφέρειας Δυτικής Ελλάδας και που αποτελείται 
από τους: 

1. Πέττα Ανδρέα εφοριακό ΠΕ/Α Προϊστάμενο της Κτη¬ 
ματικής Υπηρεσίας Αχαΐας ως Πρόεδρο. 

2. Κουτσογεωργοπούλου Κων/να Τοπογράφο Μηχανικό 
ΤΕ/Α της Κτηματικής Υπηρεσίας, ως αναπληρωματικό μέ¬ 
λος σε αναπλήρωση του κωλυομένου τακτικού μέλους. 

3. Κοσμά Στέφανο Τοπογράφο Μηχανικό ΠΕ/Α της Δ/ 
νσης Πολεοδομίας Ν. Αχαΐας σε αναπλήρωση του κωλυ¬ 
ομένου τακτικού μέλους, Δ/ντού της ίδιας Υπηρεσίας. 

4. Παπαδοπούλου Ευριδίκη Αρχιτέκτονα Μηχανικό 
ΠΕ/Α ως αναπληρωματικό μέλος σε αναπλήρωση του 
κωλυομένου τακτικού μέλους, Δ/ντριας Δ/νσης ΠΕΧΩ 
της Περιφέρειας Δυτικής Ελλάδας και 

5. Κρανιώτη Απόστολο Υποπλοίαρχο Λ.Σ, Λιμενάρχη 
Αιγίου, ως τακτικό μέλος. 

Η Επιτροπή κατόπιν της υπ’ αριθ. 3920/1134/ 3.10.2005 
πρόσκλησης του Προέδρου της και μετά από αναβο¬ 
λή συνήλθε στα γραφεία της Κτηματικής Υπηρεσίας 
Αχαΐας την 1.12.2005 για καθορισμό των οριογραμμών 
αιγιαλού και παραλίας στη θέση «ΑΓ. ΝΙΚΟΛΑΟΣ» Αιγίου, 
έχουσα υπόψη: 

α. Την από 18.11.2004 αίτηση των Γεωργίου και Αλε¬ 
ξάνδρου Αλεξόπουλου και 

β. Το από Οκτώβριο 2004 τοπογραφικό υψομετρικό 
και κτηματολογικό διάγραμμα σε κλίμακα 1:500 που 
συνέταξε ο Τοπογράφος Μηχ/κός Απόστολος Λιόγκας 
και που θεώρησε κατόπιν δειγματοληπτικού ελέγχου 
στο πεδίο στις 27.6.2005 η Τοπογράφος Μηχ/κός της 
Κτηματικής Υπηρεσίας Αχαΐας, Πορφύρη Κατερίνα. 

Η Επιτροπή αυθημερόν πραγματοποίησε αυτοψία στην 
υπόψη περιοχή και εκθέτει τα κάτωθι, σύμφωνα με τα 

στοιχεία που έλαβε υπόψη της ως και την επιτόπου 
σχηματισθείσα αντίληψη: 

1 Η μορφολογία του εδάφους, πέραν της αμμοχαλι- 
κώδους ζώνης παρά την ακτογραμμή, όπως αυτή εμ- 
φαίνεται στο παραπάνω Τοπογραφικό διάγραμμα με 
την ένδειξη «άμμος - βότσαλα» και όπου αυτή δεν έχει 
αλλοιωθεί από στοιχεία δόμησης, εμφανίζει σύσταση 
γαιώδη. 

2. Στην περιοχή αυτή δεν εντοπίσθηκαν παράκτιοι 
φυσικοί πόροι (έδαφος, δάση, ύδατα) για βιομηχανική 
αξιοποίηση. 

3. Η αυτοφυής βλάστηση παρουσιάζεται ως χαμηλή 
- ποώδης με καλάμια στις θέσεις που επίσης εμφαίνο- 
νται με την ένδειξη «καλάμια» στο ίδιο τοπογραφικό 
διάγραμμα. 

4. Η ακτή χαρακτηρίζεται χαμηλή και ομαλή με μικρές 
υψομετρικές διαφορές. 

5. Πρόκειται για κλειστή θάλασσα με μικρά βάθη τα οποία 
σε απόσταση 60,0 μέτρων από την ακτογραμμή κυμαίνο¬ 
νται από 4 έως 5 μέτρα, και με σχετικά ομαλό πυθμένα. 

6. Η περιοχή πλήττεται από ισχυρούς ΒΔ ανέμους 
εντάσεως μέχρι 6 Β, οπότε και παρατηρείται έντονος 
κυμματισμός. 

7. Στην περιοχή αυτή δεν έχει οριοθετηθεί προστα- 
τευόμενη περιοχή ούτε έχει αναγνωρισθεί ευπαθές 
οικοσύστημα. 

8. Στο περιφερειακό πλαίσιο Χωροταξικού Σχεδιασμού 
και Αειφόρου Ανάπτυξης Περιφέρειας Δυτικής Ελλά¬ 
δας (Α.Π. 25297/Φ.Ε.Κ. 1470Β/9.10.2003) και σύμφωνα με 
τον χάρτη Δ1.2 κλίμακας 1:800.000 «πρότυπο Χωρικής 
Ανάπτυξης, παραγωγικές Δραστηριότητες» η περιοχή 
χαρακτηρίζεται ως «ενδεικτικές ευρύτερες ζώνες αναζή¬ 
τησης ελεγχομένων δραστηριοτήτων τουρισμού -παρα- 
θερισμού» και εμπίπτει σε «ενδεικτικές ζώνες γεωργικής 
γης πρώτης προτεραιότητας». 

Στο κείμενο του άνω πλαισίου και μάλιστα στις προ¬ 
τάσεις εξειδίκευσης της οικιστικής πολιτικής, κατά 
αναπτυξιακή ενότητα, για την ανάπτυξη της Αχάίας, 
αναφέρεται δραστικός έλεγχος και νέων μεγάλων του¬ 
ριστικών συγκροτημάτων στην παράκτια ζώνη με στόχο 
τον περιορισμό των νέων αναπτύξεων παραθερισμού 
και τουρισμού καθώς και προστασία της γεωργικής γης 
υψηλής παραγωγικότητας. 


9. Η υπόψη περιοχή δεν έχει ενταχθεί μέχρι σήμερα 
στο Εθνικό Κτηματολόγιο και σε αυτή δεν υφίστανται 
καταγεγραμμένα Δημόσια Κτήματα που βρίσκονται σε 
άμεση γειτνίαση με την παράκτια ζώνη. 

10. Αυθαίρετες θεωρούνται οι πάσης φύσεως κατα¬ 
σκευές που βρίσκονται μέσα στην καθοριζόμενη ζώνη 
αιγιαλού και όπως οι κατασκευές αυτές εμφαίνονται 
στο Τοπογραφικό διάγραμμα του καθορισμού των ορι- 
ογραμμών αιγιαλού και παραλίας. 

11. Η περιοχή που αποτυπώθηκε για την οριοθέτηση 
των οριογραμμών αιγιαλού και παραλίας ευρίσκεται 
εκτός των ορίων σχεδίου πόλεως και εκτός των ορίων 
οικισμού. 

Κατόπιν των παραπάνω εκτεθέντων, αποφασίζουμε 
ομόφωνα και καθορίζουμε 

1. Την οριογραμμή του αιγιαλού με κόκκινη συνεχή 
πολυγωνική γραμμή υπό τα στοιχεία: 1, 2, 3,11. 

2. Την οριογραμμή της παραλίας με κίτρινη συνεχή 
πολυγωνιακή γραμμή υπό τα στοιχεία: Τ, 2', 3', 1Τ πάνω 
στο τοπογραφικό και υψομετρικό διάγραμμα, που συ¬ 
ντάχθηκε με επίγεια αποτύπωση εξαρτημένη από το 
κρατικό «ΕΓΣΑ 87» από τον Τοπογράφο Μηχ/κό Από¬ 
στολο Λιόγκα τον Οκτώβριο 2004 σε κλίμακα 1:500 και 
το οποίο θεωρήθηκε στις 27.6.2005 από την Τοπογράφο 
Μηχ/κό της Κτηματικής Υπηρεσίας Νομού Αχάίας κατό¬ 
πιν δειγματοληπτικού ελέγχου στο πεδίο. 

3. Η ζώνη της παραλίας καθορίζεται σε πλάτος 10 μ. 
προκειμένου δί αυτής να εξυπηρετούνται οι σκοποί του 
άρθρου 1 παρ. 2 του νόμου 2971/2001. 

Από τη ζώνη παραλίας δεν εξαιρούνται κτίσματα, κα¬ 
τασκευές και περιφράξεις. 

Πάτρα, 20 Ιανουάριου 2006 
Η Επιτροπή 

Ο Πρόεδρος 
ΑΝΔΡΕΑΣ ΠΕΤΤΑΣ 

Τα μέλη 

ΚΩΝ/ΝΑ ΚΟΥΤΣΟΓΕΩΡΓΟΠΟΥΛΟΥ 
ΣΤΕΦΑΝΟΣ ΚΟΣΜΑΣ 
ΕΥΡΙΔΙΚΗ ΠΑΠΑΔΟΠΟΥΛΟΥ 
ΑΠΟΣΤΟΛΟΣ ΚΡΑΝΙΩΤΗΣ 

